Alvin va burunduqlar 2
Alvin va burunduqlar 2 (inglizcha: Alvin and the Chipmunks: The Squeakquel) 2009-yili ekranlarga chiqarilgan musiqiy, oilaviy va komedik janrlaridagi Amerika jonli harakatli/kompyuter-animatsion filmidir. Fox 2000 Pictures, Regency Enterprises va Bagdasarian Company studiyalari mahsuloti, 20th Century Fox tomonidan esa tarqatilgan. Betty Thomas tomonidan suratga olingan, ssenariyni esa Jon Vitti, Jonathan Aibel va Glenn Berger yozishgan. 2007-yilda ishlangan Alvin va burunduqlar filmi davomi hamda Alvin va burunduqlar filmlar seriyasining ikkinchi qismidir. Alvin va burunduqlar 2 filmi premyerasi 2009-yilning 23-dekabrida boʻldi. $70 millionlik budjetga ega boʻlgan ushbu film umumjahon boʻylab $443 million daromad qildi. Film sikvellari boʻlmish Alvin va burunduqlar 3 va Alvin va burunduqlar 4 filmlari mos ravishda 2011-yilda va 2015-yilda chiqarildi.